تورکیه‌ده دؤولت سو ایشلری مودیرلیک قوزیی قیبریس تورک جمهوریتی "کا.کا.ت.ج. سو تامینی لاییحه‌سی" چرچیوه‌سینده آدایا چاتان سویون داغیتیمی اوچون تیکیلن گیرنه و دیپکارپاز بؤلگه‌سی ایچمه‌لی سو کمرلری‌نین چکیلمه‌سی ایشینی تاماملادی.
قوزیی قیبریس تورک جمهوریتی‌نین اوزون مدت‌لی ایچمه‌لی سو احتیاجینی قارشیلایاجاق لاییحه‌ده داها اول ایستیفاده‌یه وئریلن سو کمرلری ایله یاناشی تورکیه‌دن داشینان ایچمه‌لی سو آدانین هر نقطه‌سینه چاتدی.
مئشه و سو ایشلری ناظیرلیگی طرفیندن یاییم‌لانان آچیقلامایا گؤره، دونیادا ایلک و تک اولما خصوصیتینه مالیک "آسقیدا سو کمرلری ایله دنیزدن داشینان سیستم" ده ترکیب حیصه‌سینده اولان لاییحه دؤرد ایلده باشا گلدی.
داها اول تامام‌لانان سو کمرلری ایله لفکوشا، قازی ماغوسا و گوزل یورتدا یاشایان قوزیی قیبریس‌لی وطنداش‌لارا یوکسک ایستاندارت‌لاردا ایچمه‌لی سو تامین ائدیلیردی.
لاییحه چرچیوه‌سینده گیرنه و دیپکارپاز بؤلگه‌سی ایچمه‌لی سو کمرلری ایله آدانین هر بؤلگه‌سی ایچمه‌لی سویا قوووشدو.
